Det viser de erstatningsbeløb, som 3F Aalborgs grønne gruppe henter hjem til sine medlemmer, fortæller P4 Nordjylland. I 2007 skaffede gruppen 440.000 kroner i erstatning - i 2010 var det tal steget til 2,3 millioner kroner. - Dem der kommer ud af busken nu eller de senere år, det er store sager, det er tunge sager på nogle gange op til flere hundrede tusinde kroner, fortæller gruppeformand hos 3F Aalborg, Lars Mark Jensen. Han tror blandt andet, at krisen er skyld i de stigende beløb, medlemmerne bliver snydt for. - Det lyder jo fuldstændig tåbeligt, at man kan komme så langt ud i tågene, at det er de ansatte, der skal betale prisen for, at tingene går ned ad bakke, siger gruppeformanden til P4 Nordjylland. Formanden for LandboNord, Niels Vestergaard Salling, tror ikke, krisen er skyld i det stigende antal kroner, som landbrugsmedarbejderne får i erstatning. - Landbrugene bliver større og større, og er der så en enkelt, der falder i, så tæller det jo mere i kassen, siger han. Alene fra 2009 til 2010 er det beløb, 3F Aalborgs grønne gruppe skaffer medlemmerne i erstatning, steget fra 1,4 millioner til 2,3 millioner.

Opsummering:
Et stigende antal ansatte i landbruget bliver snydt for løn, pension og overarbejdstillæg.